Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 4 Pv 28/13/1101	Bratislava I, 19.4.2013
EEČ : 2-8-96-2013

U Z N E S E N I E

Trestná vec:	neznámy páchateľ
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie.
najmenej tri mesiace v období dvoch rokov si neplní, čo aj z nedbanlivosti zákonnú povinnosť vyživovať alebo zaopatrovať iného  a to tak , že ako otec dieťaťa za obdobie od mesiaca január 2012 až do súčasnosti, neplatil výživné za syna XXXXX, narodeného XXXXX, trvale bytom XXXXX, XXXXX číslo XXXXX a to aj napriek tomu, že vyživovacia povinnosť mu bola deklarovaná rozsudkom Okresného súdu Bratislava I pod číslo konania 24C 52/11 – 22 zo dňa 24.10.2011, ktorý nadobudol právoplatnosť dňa 21.12.2011, na základe ktorého bol obvinený zaviazaný vyživovacou povinnosťou na syna sumou vo výške 200,- € mesačne, vždy k 15.  dňu v mesiaci k rukám matky XXXXX, narodenej XXXXX, trvale bytom XXXXX, XXXXX XXXXX pričom za mesiac január 2012 zaplatil sumu 100,- €, za mesiac február 2012 a marec 2012 nezaplatil nič, za mesiac apríl 2012 zaplatil sumu 200,- €, za mesiac máj 2012 nezaplatil nič, za mesiac jún 2012 a júl 2012 zaplatil sumy 200,- € za každý mesiac, za mesiac august 2012 nezaplatil nič, za mesiace september 2012, október 2012, november 2012 a december 2012 zaplatil sumy 200,- € za každý mesiac, za január 2013 zaplatil sumu 200,- € a za február 2013 sumu 100,- €, čím zostal dlžný takto matke dieťaťa XXXXX, narodenej XXXXX, trvale bytom XXXXX, XXXXX číslo XXXXX, dlžný na výživnom za uvedené obdobie sumu 1.000,- €,

lebo zanikla trestnosť činu

Odôvodnenie:

Uznesením poverenej príslušníčky Obvodného oddelenia Staré Mesto - západ Okresného riaditeľstva Policajného zboru v Bratislave I číslo konania ORP-2331/SMZ-B1-2012  zo 07.01.2013 bolo podľa § 199 odsek 1 Trestného poriadku  začaté trestné stíhanie vo veci prečinu zanedbania povinnej výživy podľa § 207 odsek 1 Trestného zákona  a následne ďalším uznesením poverenej príslušníčky Obvodného oddelenia Staré Mesto - západ Okresného riaditeľstva Policajného zboru v Bratislave I číslo konania ORP-2331/SMZ-B1-2012 z 27.02.2013 bolo postupom podľa § 206 odsek 1 Trestného poriadku  vznesené obvinenie XXXXX za prečin zanedbania povinnej výživy podľa § 207 odsek 1 Trestného zákona na tom skutkovom základe ako je uvedené v predmetnom uznesení.

Dňa 11.04.2013 poverená príslušníčka Policajného zboru predložila spisový materiál na Okresnú prokuratúru Bratislava I  s návrhom na zastavenie trestného stíhania podľa § 215 odsek 1 písmeno h) Trestného poriadku s poukazom na ustanovenie § 86 písmeno a) Trestného zákona.

Preskúmala som na vec sa vzťahujúci spisový materiál predložený poverenou príslušníčkou Obvodného oddelenia Staré Mesto - západ Okresného riaditeľstva Policajného zboru v Bratislave I a zistila som, že trestné stíhanie proti obvinenému XXXXX za prečin zanedbania povinnej výživy podľa § 207 odsek 1 Trestného zákona na tom skutkovom základe uvedenom vo výrokovej časti tohto uznesenia je namieste zastaviť podľa § 215 odsek 1 písmeno h) Trestného poriadku s poukazom na ustanovenie o účinnej ľútosti podľa § 86  písmeno a) Trestného zákona.

Podľa § 207 odsek 1 Trestného zákona sa prečinu zanedbania povinnej výživy dopustí ten, kto  najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

Podľa § 86 písmeno a) Trestného zákona trestnosť trestného činu zanedbania povinnej výživy podľa § 207  zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu.

 Keďže splnenie vyživovacej povinnosti je dôležitejšie ako samotné potrestanie páchateľa, jeho trestnosť za splnenia podmienok stanovených zákonom zanikne. Základnou a nevyhnutnou podmienkou pre zánik trestnosti je, že páchateľ dodatočne splní svoju vyživovaciu povinnosť v celom rozsahu. Táto povinnosť však musí byť splnená skôr, než sa súd odoberie na záverečnú poradu.

Ako vyplýva z príslušného spisového materiálu, obvinený XXXXX uhradil v plnej výške výživné a to dňa 07.02.2013 uhradil prevodom na účet poškodenej XXXXX sumu 300,- €, dňa 16.03.2013 uhradil prevodom na účet XXXXX sumu 300,- € a dňa 16.04.2013 uhradil prevodom na účet XXXXX sumu 900,- €, teda dlžnú sumu na výživnom od mesiaca január 2012 do mesiaca február 2013 spolu vo výške 1.000,- € a tiež dlžnú sumu za mesiace marec 2013 a apríl 2013 spolu vo výške 400,- €, čo potvrdila pri svojom výsluchu dňa 09.04.2013 aj samotná svedkyňa poškodená XXXXX.

Z vyššie uvedeného teda vyplýva, že obvinený XXXXX  uhradil  výživné v plnom rozsahu. Zo zadováženého spisového materiálu je taktiež zrejmé, že čin nemal pre oprávnenú osobu trvalo nepriaznivé následky

S poukazom na všetky vyššie uvedené skutočnosti som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hana Štaffenová
prokurátorka